Suvestinė redakcija nuo 2026-06-03

Sprendimas paskelbtas: TAR 2020-02-11, i. k. 2020-03012

[image: ]

VISAGINO SAVIVALDYBĖS TARYBA

SPRENDIMAS
DĖL VISAGINO SAVIVALDYBĖS TURTO PERDAVIMO PANAUDOS PAGRINDAIS LAIKINAI NEATLYGINTINAI VALDYTI IR NAUDOTIS TVARKOS APRAŠO PATVIRTINIMO

2020 m. vasario 6 d. Nr. TS-23
Visaginas


Visagino savivaldybės taryba, vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 18 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalimi, nusprendžia:
1.	Patvirtinti Visagino savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą (pridedama).
2.	Pripažinti netekusiu galios Visagino savivaldybės tarybos 2015 m. kovo 26 d. sprendimą Nr. TS-70 „Dėl Visagino savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ su visais pakeitimais.



Savivaldybės meras					  Erlandas Galaguz

PATVIRTINTA
Visagino savivaldybės tarybos
2020 m. vasario 6 d. sprendimu Nr. TS-23
(Visagino savivaldybės tarybos
2026 m. gegužės 28 d. sprendimo Nr. TS-69
redakcija)


VISAGINO SAVIVALDYBĖS TURTO PERDAVIMO PANAUDOS PAGRINDAIS LAIKINAI NEATLYGINTINAI VALDYTI IR NAUDOTIS JUO TVARKOS APRAŠAS

I SKYRIUS
BENDROSIOS NUOSTATOS

1. Visagino savivaldybės turto perdavimo panaudos pagrindais laikinai neatlygintinai valdyti ir naudotis juo tvarkos aprašas (toliau – Aprašas) nustato pagrindines Visagino savivaldybei nuosavybės teise priklausančio turto (toliau – savivaldybės turto) perdavimo panaudos pagrindais laikinai neatlygintinai valdyti ir naudotis juo (toliau – perdavimas panaudos pagrindais) sąlygas ir sprendimų dėl savivaldybės turto perdavimo panaudos pagrindais priėmimo tvarką, taip pat pagrindinius savivaldybės turto panaudos sutarties sudarymo, keitimo, nutraukimo, turto grąžinimo panaudos davėjui ir naudojimo kontrolės reikalavimus.
2. Apraše vartojamos sąvokos suprantamos taip, kaip jos apibrėžtos arba vartojamos Lietuvos Respublikos valstybės ir savivaldybių turto valdymo, naudojimo ir disponavimo juo įstatyme (toliau – Įstatymas).
3. Pagal Aprašą panaudos sutarties dalyku gali būti Visagino savivaldybei nuosavybės teise priklausantis ilgalaikis, trumpalaikis materialusis ir nematerialusis turtas. 

II SKYRIUS
SAVIVALDYBĖS TURTO PERDAVIMAS PANAUDOS PAGRINDAIS 
IR SPRENDIMŲ PRIĖMIMAS

4. Savivaldybės turtas panaudos pagrindais gali būti perduodamas:
4.1. biudžetinėms įstaigoms – ne ilgesniam kaip 20 metų terminui, jeigu įstatymuose, Lietuvos Respublikos tarptautinėse sutartyse ir tarptautiniuose susitarimuose nenustatyta kitaip;
4.2. viešosioms įstaigoms, kurios pagal Lietuvos Respublikos viešojo sektoriaus atskaitomybės įstatymą laikomos viešojo sektoriaus subjektais, viešosioms įstaigoms – mokykloms, o viešosioms įstaigoms – profesionaliojo scenos meno įstaigoms, kurios neturi nuosavybės teise nekilnojamojo turto, naudojamo viešai atliekamiems profesionaliojo scenos meno kūriniams, gali būti perduodamas tik savivaldybės nekilnojamasis turtas – ne ilgesniam kaip 10 metų terminui, jeigu įstatymuose, Lietuvos Respublikos tarptautinėse sutartyse ir tarptautiniuose susitarimuose nenustatyta kitaip;
4.3. asociacijoms (tik Įstatymo 14 straipsnio 2 dalyje nustatytiems veiklos tikslams) – ne ilgesniam kaip 10 metų terminui, jeigu įstatymuose, Lietuvos Respublikos tarptautinėse sutartyse ir tarptautiniuose susitarimuose nenustatyta kitaip;
4.4. labdaros ir paramos fondams (tik Įstatymo 14 straipsnio 2 dalyje nustatytiems veiklos tikslams) – ne ilgesniam kaip 10 metų terminui, jeigu įstatymuose, Lietuvos Respublikos tarptautinėse sutartyse ir tarptautiniuose susitarimuose nenustatyta kitaip;
4.5. viešosios naudos nevyriausybinėms organizacijoms, teikiančioms nemokamą kompleksinę pagalbą krizinį nėštumą išgyvenančioms moterims ir jų artimiesiems, arba viešosios naudos nevyriausybinėms organizacijoms, teikiančioms nemokamą paliatyviąją pagalbą – ne ilgesniam kaip 10 metų terminui, jeigu įstatymuose, Lietuvos Respublikos tarptautinėse sutartyse ir tarptautiniuose susitarimuose nenustatyta kitaip;
4.6. egzilio sąlygomis veikiančioms aukštosioms mokykloms – ne ilgesniam kaip 10 metų terminui, jeigu įstatymuose, Lietuvos Respublikos tarptautinėse sutartyse ir tarptautiniuose susitarimuose nenustatyta kitaip;
4.7. regionų plėtros taryboms – ne ilgesniam kaip 10 metų terminui, jeigu įstatymuose, Lietuvos Respublikos tarptautinėse sutartyse ir tarptautiniuose susitarimuose nenustatyta kitaip;
4.8. kitiems subjektams, jeigu tokio perdavimo tvarka ir sąlygos nustatytos Lietuvos Respublikos Prezidento įstatyme, Lietuvos Respublikos asmens su negalia teisių apsaugos pagrindų įstatyme, Lietuvos Respublikos švietimo įstatyme, Lietuvos Respublikos šeimynų įstatyme, Lietuvos Respublikos Lietuvos šaulių sąjungos įstatyme, Lietuvos Respublikos investicijų įstatyme, Lietuvos Respublikos valstybės įmonės Lietuvos oro uostų valdomų oro uostų koncesijos įstatyme, Lietuvos Respublikos įstatyme „Dėl užsieniečių teisinės padėties“, Lietuvos Respublikos tarptautinėse sutartyse ar tarptautiniuose susitarimuose – ne ilgesniam kaip 10 metų terminui, jeigu įstatymuose, Lietuvos Respublikos tarptautinėse sutartyse ir tarptautiniuose susitarimuose nenustatyta kitaip.
5. Sprendimą dėl savivaldybės turto perdavimo panaudos pagrindais priima Visagino savivaldybės taryba.
6. Sprendimai dėl savivaldybės turto perdavimo panaudos pagrindais Aprašo 4 punkte nurodytiems subjektams priimami Visagino savivaldybės tarybos sprendimu (toliau – Sprendimas).
7. Sprendimo projektus rengia Visagino savivaldybės administracija.
8. Sprendimo projekte dėl savivaldybės turto perdavimo panaudos pagrindais turi būti nurodyta:
8.1. perduodant savivaldybės nekilnojamąjį turtą: perduodantis ir priimantis subjektai; panaudos sutarties terminas; nekilnojamojo turto pavadinimas ir adresas; unikalus numeris ir bendras statinio plotas; perduodamų patalpų plotas ir nekilnojamojo turto naudojimo paskirtis; kitos panaudos sąlygos, kurios privalo būti įrašytos į savivaldybės turto panaudos sutartį;
8.2. perduodant kitą nematerialųjį, ilgalaikį ir trumpalaikį materialųjį turtą: perduodantis ir priimantis subjektai; panaudos sutarties terminas; turto pavadinimas; kiti duomenys, identifikuojantys savivaldybės turtą (turto inventorinis numeris ar kodas, markė, modelis, identifikavimo ir valstybinis numeriai, registracijos dokumentų numeriai, jeigu perduodamos transporto priemonės); turto skaičius (vienetais); turto naudojimo paskirtis, kitos panaudos sąlygos, kurios privalo būti įrašytos į savivaldybės turto panaudos sutartį; perduodamo turto sąrašas.
9. Visagino savivaldybės administracijai sprendimo projekto parengimui:
9.1. Aprašo 4 punkte nurodyti subjektai pateikia:
9.1.1. motyvuotą prašymą perduoti savivaldybės turtą panaudos pagrindais (5 priedas), kuriame turi būti nurodyta: 
9.1.1.1. prašomo perduoti savivaldybės turto terminas, naudojimo paskirtis, kokiai veiklai vykdyti bus naudojamas perduodamas turtas (jeigu subjektas yra asociacija ar labdaros ir paramos fondas, – bent vienam Įstatymo 14 straipsnio 2 dalyje nustatytam veiklos tikslui), ar turto naudojimo paskirtis atitinka subjekto veiklos sritis ir tikslus, nustatytus jo steigimo dokumentuose;
9.1.1.2. rašytinis įsipareigojimas panaudos sutartyje numatytomis sąlygomis panaudoti savo lėšas perduoto turto einamajam ir kapitaliniam remontui atlikti, apmokėti visas turto išlaikymo išlaidas. 
9.2. Aprašo 4.8 papunktyje nurodyti ne Lietuvos Respublikoje registruoti subjektai (juridiniai asmenys) pateikia steigimo dokumentų kopijas, patvirtintas teisės aktų nustatyta tvarka;
9.3. turto valdytojai, išskyrus Aprašo 9.4 papunktyje nurodytą subjektą, pateikia sutikimą perduoti turtą, kuriame turi būti nurodytas perduotino savivaldybės:
9.3.1. nekilnojamojo turto pavadinimas ir adresas, unikalus numeris, inventorinis numeris, perduotinų patalpų plotas, įsigijimo ir likutinė vertė;
9.3.2. nematerialiojo, ilgalaikio ir trumpalaikio materialiojo turto pavadinimas, kiti duomenys, identifikuojantys savivaldybės turtą (turto inventorinis numeris ar kodas, įsigijimo vertė, markė, modelis, identifikavimo ir valstybinis numeris, registracijos dokumentų numeriai, jeigu perduodamos transporto priemonės), turto skaičius (vienetais), perduodamo turto sąrašas (jeigu toks sudaromas);
9.4. kai panaudos pagrindais valdyti ir naudotis perduotino savivaldybės turto valdytojas yra Visagino savivaldybės administracija: 
9.4.1. Visagino savivaldybės administracijos ilgalaikio turto apskaitos kortelės kopiją, kurioje pateikti duomenys apie Visagino savivaldybei nuosavybės teise priklausantį, Visagino savivaldybės administracijos patikėjimo teise valdomą, naudojamą ir disponuojamą, panaudos pagrindais perduotiną nematerialųjį ir (ar) ilgalaikį materialųjį turtą;
9.4.2. Visagino savivaldybės administracijos atsargų apskaitos kortelės ar kito apskaitos dokumento kopiją, kurioje pateikti duomenys apie Visagino savivaldybei nuosavybės teise priklausantį, Visagino savivaldybės administracijos patikėjimo teise valdomą, naudojamą ir disponuojamą, panaudos pagrindais perduotiną trumpalaikį materialųjį turtą;
9.5. turto valdytojo sprendimą dėl savivaldybės turto pripažinimo nereikalingu arba netinkamu (negalimu) naudoti.
10. Savivaldybės turtas panaudos pagrindais laikinai neatlygintinai valdyti ir naudotis juo gali būti perduodamas Aprašo 4.2–4.7 papunkčiuose nurodytiems subjektams, jeigu:
10.1. panaudos subjektas pagrindžia, kad prašomas panaudos pagrindais suteikti turtas reikalingas jo vykdomai veiklai (jeigu subjektas yra asociacija ar labdaros ir paramos fondas, – Įstatymo 14 straipsnio 2 dalyje nustatytiems veiklos tikslams), dėl kurios turtas galėtų būti perduotas, ir jo naudojimo paskirtis atitinka šio subjekto steigimo dokumentuose nustatytus veiklos sritis ir tikslus;
10.2. Vyriausybės nustatyta tvarka yra įvertintas poveikis konkurencijai ir atitiktis valstybės pagalbos reikalavimams.
11. Sprendimo projektas rengiamas, kai Visagino savivaldybės administracijai yra pateikti visi šio Aprašo 9 punkte nurodyti dokumentai ir šiuose dokumentuose pateikta informacija atitinka šiame Apraše bei kituose teisės aktuose nustatytus reikalavimus. Jeigu potencialus panaudos gavėjas nepateikia visų duomenų arba juos patikslina netinkamai, Sprendimo projektas nerengiamas, o pateiktas prašymas atmetamas pateikiant motyvuotą atsakymą raštu.
12. Jeigu Visagino savivaldybės administracija gaus daugiau nei vieną prašymą perduoti savivaldybės turtą valdyti ir naudotis juo panaudos pagrindais, tuomet: 
12.1. pirmenybė priimant sprendimą dėl turto perdavimo panaudos pagrindais teikiama Savivaldybės biudžetinėms įstaigoms, vėliau kitoms biudžetinėms įstaigoms, o dar vėliau kitiems 4.2–4.8 papunkčiuose nurodytiems subjektams;
12.2. jeigu kreipiasi keli 4.2–4.8 papunkčiuose nurodyti subjektai, o pateiktas prašymas ir prie prašymo pridėti dokumentai atitinka šio Aprašo 9.1.1 ir 9.2 papunkčiuose nustatytus reikalavimus, tuomet pirmenybė priimant Sprendimą dėl turto perdavimo panaudos pagrindais teikiama atsižvelgiant į prašymo gavimo datą ir laiką.

III SKYRIUS
SAVIVALDYBĖS TURTO PANAUDOS SUTARTIES PASIRAŠYMAS IR TURTO PERDAVIMAS

13. Visagino savivaldybės turto panaudos sutartį (toliau – savivaldybės turto panaudos sutartį), sudarytą pagal Aprašo 1 priede nustatytą pavyzdinę Visagino savivaldybės turto panaudos sutarties formą, turto valdytojas, valdantis savivaldybės turtą patikėjimo teise (toliau – panaudos davėjas) ir panaudos gavėjo įgaliotas asmuo pasirašo per 15 kalendorinių dienų nuo Sprendimo dėl savivaldybės turto perdavimo panaudos pagrindais priėmimo dienos. Tais atvejais kai panaudos gavėjui perduodamas nekilnojamasis turtas, kartu su savivaldybės turto panaudos sutartimi, pagal Aprašo 3 priede nustatytą pavyzdinę Mokesčių, už sutartimi perduoto nekilnojamojo turto eksploatavimą, apskaičiavimo ir atsiskaitymo tvarkos formą parengiamas savivaldybės turto panaudos sutarties priedas, kurį pasirašo turto valdytojas ir panaudos gavėjo įgaliotas asmuo. 
14. Savivaldybės turto perdavimas įforminamas Visagino savivaldybės turto, perduodamo pagal panaudos sutartį, perdavimo ir priėmimo aktu, parengtu pagal Aprašo 2 priede nustatytą akto formą. Visagino savivaldybės turto, perduodamo pagal panaudos sutartį, perdavimo ir priėmimo aktas su panaudos gavėju pasirašomas per 5 darbo dienas nuo Visagino savivaldybės turto panaudos sutarties pasirašymo. Atskiras Visagino savivaldybės turto, perduodamo pagal panaudos sutartį, perdavimo ir priėmimo aktas su panaudos gavėju gali būti nepasirašomas, jeigu panaudos davėjas ir panaudos gavėjas sutaria, kad pasirašant sutartį yra perduodamas savivaldybės turtas ir ši sutartis taip pat yra Visagino savivaldybės turto, perduodamo pagal panaudos sutartį, perdavimo ir priėmimo aktas.
15. Pasirašytos savivaldybės turto panaudos sutarties kopiją panaudos davėjas per 10 darbo dienų nuo sutarties pasirašymo pateikia Visagino savivaldybės administracijai. Visagino savivaldybės administracija skelbia Įstatymo 16 straipsnio 6 dalyje nurodytus duomenis apie sudarytas savivaldybės nekilnojamojo turto panaudos sutartis (nekilnojamojo turto adresas, unikalus numeris, plotas, sutarties šalys, sutarties sudarymo ir galiojimo data, teisinis pagrindas, kuriuo vadovaujantis priimtas sprendimas dėl sutarties sudarymo), išskyrus asmens duomenis, susijusius su nacionalinio saugumo ir valstybės gynybos interesų apsauga, Visagino savivaldybės interneto svetainėje www.visaginas.lt ne vėliau kaip per 3 mėnesius nuo sutarties sudarymo dienos.

IV SKYRIUS
SAVIVALDYBĖS TURTO PANAUDOS SUTARTIES KEITIMAS, NUTRAUKIMAS IR TURTO GRĄŽINIMAS

16. Panaudos davėjas ir panaudos gavėjas šalių susitarimu, be atskiro Sprendimo, turi teisę pakeisti sudarytą savivaldybės turto panaudos sutartį, kai:
16.1. panaudos gavėjas grąžina panaudos davėjui dalį panaudos pagrindais valdomo turto;
16.2. pasikeičia kadastrinių matavimų duomenys, todėl pasikeičia panaudos pagrindais valdomo ir naudojamo nekilnojamojo turto duomenys;
16.3. reikia patikslinti savivaldybės panaudos sutartimi perduoto turto duomenis arba šalių rekvizitus;
16.4. panaudos gavėjas pageidauja išdėstyti panaudos sutartį nauja redakcija pagal šio Aprašo 1 priede nustatytą pavyzdinę Visagino savivaldybės turto panaudos sutarties formą. 
17. Panaudos davėjas privalo nutraukti savivaldybės turto panaudos sutartį, jeigu panaudos gavėjas nevykdo veiklos, kuriai vykdyti buvo perduotas savivaldybės turtas arba šį turtą naudoja ne pagal paskirtį. Panaudos davėjas gali nutraukti savivaldybės turto panaudos sutartį, jeigu panaudos gavėjas nevykdo įsipareigojimų savo lėšomis atlikti turto einamąjį ir kapitalinį remontą ar nevykdo kitų savivaldybės turto panaudos sutartyje nurodytų sąlygų ar prievolių. Panaudos gavėjui, pagerinusiam pagal panaudos sutartį perduotą turtą, už turto pagerinimą neatlyginama.
18. Nutraukus savivaldybės turto panaudos sutartį prieš terminą, savivaldybės turtas panaudos davėjui grąžinamas panaudos gavėjui ir panaudos davėjui pasirašant susitarimą dėl savivaldybės turto panaudos sutarties nutraukimo bei turto perdavimo ir priėmimo aktą. Atskiras Visagino savivaldybės turto perdavimo ir priėmimo aktas gali būti nepasirašomas, jeigu panaudos davėjas ir panaudos gavėjas pasirašydami susitarimą sutaria, kad šis susitarimas taip pat yra Visagino savivaldybės turto perdavimo ir priėmimo aktas.
19. Pasibaigus panaudos sutarties terminui, savivaldybės turtas panaudos davėjui grąžinamas pasirašant turto perdavimo ir priėmimo aktą.
20. Panaudos gavėjui neįvykdžius bet kokios iš savivaldybės turto panaudos sutarties atsiradusios prievolės, įskaitant netinkamą savivaldybės turto panaudos sutarties vykdymą, panaudos davėjas raštu gali nustatyti terminą trūkumams pašalinti arba papildomą terminą savivaldybės turto panaudos sutartyje numatytoms prievolėms įvykdyti, išskyrus atvejį, jeigu iš savivaldybės turto panaudos sutarties atsiradusios prievolės panaudos gavėjas negali įvykdyti dėl ne nuo jo priklausančių aplinkybių. 
21. Panaudos davėjas turi teisę vienašališkai ne teismine tvarka nutraukti savivaldybės turto panaudos sutartį raštu įspėjęs panaudos gavėją apie savivaldybės turto panaudos sutarties nutraukimą ne vėliau kaip prieš 30 kalendorinių dienų šiais atvejais:
21.1. jeigu, panaudos davėjui raštiškai įspėjus, panaudos gavėjas per panaudos davėjo nustatytą terminą neįvykdo savivaldybės turto panaudos sutartyje numatytų prievolių (išskyrus atvejus, kai sutartyje numatytos prievolės įvykdymas negalimas dėl ne nuo panaudos gavėjo priklausančių aplinkybių) ar nepašalina trūkumų;
21.2. jeigu panaudos gavėjas nevykdo kitų savivaldybės turto panaudos sutartyje nurodytų sąlygų. 
22. Panaudos davėjas turi teisę reikalauti vienašališkai ne teismine tvarka nutraukti savivaldybės turto panaudos sutartį raštu įspėjęs panaudos gavėją apie savivaldybės turto panaudos sutarties nutraukimą ne vėliau kaip prieš 60 kalendorinių dienų, jeigu dėl nenumatytų ir nepaprastų aplinkybių savivaldybės turtas yra skubiai reikalingas pačiam panaudos davėjui. 
23. Vienašališko savivaldybės turto panaudos sutarties nutraukimo atveju pranešimas apie savivaldybės turto panaudos sutarties nutraukimą ir nustatyto termino pasibaigimas yra juridiniai faktai, nutraukiantys savivaldybės turto panaudos sutartį. 
24. Panaudos davėjas per 10 darbo dienų nuo savivaldybės turto panaudos sutarties pakeitimo, pasibaigimo ar nutraukimo informuoja Visagino savivaldybės administraciją, pateikdamas šį faktą patvirtinančio dokumento kopiją. Visagino savivaldybės administracija per 3 mėnesius nuo informacijos gavimo atnaujina Įstatymo 16 straipsnio 6 dalyje nurodytus duomenis apie sudarytas savivaldybės nekilnojamojo turto panaudos sutartis Visagino savivaldybės interneto svetainėje www.visaginas.lt.

V SKYRIUS
TURTO NAUDOJIMO KONTROLĖ

25. Savivaldybės turto, perduoto pagal panaudos sutartį, naudojimo kontrolę vykdo panaudos davėjo paskirtas asmuo. Už savivaldybės turto panaudos sutartyse numatytų sankcijų taikymą atsakingas panaudos davėjas.
26. Panaudos pagrindais perduoto savivaldybės turto naudojimo kontrolė vykdoma atliekant planinius arba esant poreikiui neplaninius patikrinimus.
27. Sudaromas metinis tikrinimų planas, kurį tvirtina panaudos davėjas.
28. Panaudos gavėjas pirmą kartą į tikrinimų planą įtraukiamas po metų nuo sutarties sudarymo dienos arba anksčiau (tais atvejais, kai sutarties terminas yra trumpesnis nei vieneri metai). Jeigu vienam panaudos gavėjui savivaldybės turtas yra perduotas daugiau kaip pagal vieną savivaldybės turto panaudos sutartį, vieno patikrinimo metu gali būti pasirinktinai tikrinama ne visos, o tik tam tikra dalis su šiuo panaudos gavėju sudarytų savivaldybės turto panaudos sutarčių, pirmenybę teikiant sutartims, kuriomis panaudos gavėjui yra perduotas nekilnojamasis turtas. Jeigu tikrinimo metu nebuvo nustatyta neatitikimų, panaudos gavėjas vykdė / vykdo visus sutartinius įsipareigojimus, panaudos gavėjas tikrinamas kas treji metai.
29. Atliekant planinius patikrinimus, panaudos davėjas apie numatomą atlikti patikrinimą subjektus informuoja raštu ne vėliau kaip prieš 10 darbo dienų.
30. Neplaniniai patikrinimai atliekami:
30.1. jeigu Savivaldybės turto valdytojas ar Visagino savivaldybės administracija raštu gauna informaciją, kad turtas naudojamas ne pagal paskirtį, nevykdoma veikla, kuriai vykdyti buvo perduotas turtas, turtas yra niokojamas ar pan.;
30.2. kai reikia patikrinti, ar panaudos gavėjas per nustatytą laikotarpį įvykdė panaudos davėjo arba Visagino savivaldybės administracijos rašte išdėstytus reikalavimus įvykdyti savivaldybės turto panaudos sutartyje nurodytas prievoles. 
31. Paskirtas asmuo atliekant planinius arba neplaninius patikrinimus:
31.1. patikrina, ar panaudos gavėjas nėra skolingas panaudos davėjui už turto išlaikymą (tikrinimas atliekamas pagal panaudos davėjo pateiktą informaciją ir panaudos gavėjo pateiktą informaciją, jeigu patikrinimo metu panaudos gavėjas pateikia papildomą informaciją apie atliktus mokėjimus);
31.2. tikrina, ar panaudos gavėjas vykdo veiklą, dėl kurios buvo perduotas savivaldybės turtas, šį turtą naudoja pagal paskirtį, laikosi šiam turtui keliamų priešgaisrinės saugos, sandėliavimo, sanitarinių ir techninių taisyklių, turtas nėra išnuomotas ar kitaip perduotas naudotis juo tretiesiems asmenims (išskyrus Lietuvos Respublikos įstatyme „Dėl užsieniečių teisinės padėties“ numatytus atvejus), vykdomos kitos savivaldybės turto panaudos sutartyje įrašytos sąlygos;
31.3. apžiūri turto būklę ir teikia pasiūlymus dėl šio turto remonto;
31.4. patikrina panaudos gavėjo turimus dokumentus dėl žemės nuomos (panaudos) sutarties sudarymo (tais atvejais, kai panaudos gavėjui yra perduotas nekilnojamasis turtas);
31.5. per 10 darbo dienų pateikia pasirašytą turto apžiūros aktą, parengtą pagal Aprašo 4 priede nustatytą pavyzdinę turto apžiūros akto (toliau – turto apžiūros akto) formą.
32. Panaudos davėjas privalo per 5 darbo dienas nuo turto apžiūros akto gavimo dienos raštu informuoti panaudos gavėją apie atlikto patikrinimo rezultatus ir nurodyti terminą, per kurį panaudos gavėjas privalo įvykdyti sutartyje numatytas prievoles. Pasibaigus rašte nurodytam prievolių įvykdymo terminui pakartotinai patikrina, ar įvykdyti visi panaudos davėjo arba Visagino savivaldybės administracijos rašte išdėstyti reikalavimai. Jei nustatyti reikalavimai neįvykdyti ir negautas motyvuotas paaiškinimas, kodėl savivaldybės turto panaudos sąlygos negalėjo būti įvykdytos, inicijuojamas savivaldybės turto panaudos sutarties nutraukimas Aprašo 21 punkte nustatyta tvarka.
33. Panaudos davėjas gali nustatyti ir kitas kontrolės priemones ir būdus savivaldybės turto panaudos sutarčių kontrolei vykdyti.

VI SKYRIUS
BAIGIAMOSIOS NUOSTATOS

34. Panaudos gavėjas negali jam perduoto turto išnuomoti ar kitaip perduoti naudotis juo tretiesiems asmenims, išskyrus Lietuvos Respublikos įstatyme „Dėl užsieniečių teisinės padėties“ numatytus atvejus.
35. Aprašas keičiamas ar pripažįstamas netekusiu galios Visagino savivaldybės tarybos sprendimu.
36. Asmenys, pažeidę šį aprašą, atsako teisės aktų nustatyta tvarka.
37. Apraše nurodyti asmens duomenys tvarkomi savivaldybės turto panaudos sutarčių pasirašymo, administravimo ir kontrolės tikslais, laikantis 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) nustatytų reikalavimų.
38. Apraše nurodyti dokumentai ir duomenys tvarkomi ir saugomi vadovaujantis Lietuvos Respublikos dokumentų ir archyvų įstatymo ir jo įgyvendinamųjų teisės aktų nustatyta tvarka ir terminais.

––––––––––––––––––––


Visagino savivaldybės turto perdavimo
panaudos pagrindais laikinai neatlygintinai 
valdyti ir naudotis juo tvarkos aprašo 
1 priedas 


(Visagino savivaldybės turto panaudos sutarties pavyzdinė forma)
VISAGINO SAVIVALDYBĖS TURTO PANAUDOS SUTARTIS

_____________ Nr.____________
(data) 
___________________________
(sudarymo vieta)

I SKYRIUS
SUTARTIES ŠALYS

Panaudos davėjas _____________________________________________________ 
 	(turto valdytojo – turtą perduodančios savivaldybės institucijos, įmonės, 
_______________________________________________________________________________, 
 	įstaigos, organizacijos (toliau – institucija) pavadinimas ir kodas)
pagal __________________________________________________________________________ 
 	(įstatymą, institucijos įstatus (nuostatus), įgaliojimą – dokumento pavadinimas, numeris, data)
atstovaujamas ___________________________________________________________________ ,
 	(atstovo pareigos, vardas ir pavardė)
ir panaudos gavėjas  ______________________________________________________________ ,
 	(panaudos subjekto, priimančio turtą, pavadinimas ir kodas)
pagal __________________________________________________________________________ 
 	(įstatymą, panaudos subjekto įstatus (nuostatus), įgaliojimą – dokumento pavadinimas, numeris, data)
atstovaujamas ___________________________________________________________________ ,
 	(atstovo pareigos, vardas ir pavardė)
(toliau kartu – šalys) vadovaudamiesi Visagino savivaldybės tarybos 20 __ m. _______________ d. sprendimu Nr. ______ sudarė šią sutartį (toliau – sutartis):

II SKYRIUS
SUTARTIES OBJEKTAS

1. Panaudos davėjas pagal šią sutartį įsipareigoja perduoti panaudos gavėjui, veikiančiam pagal savo įstatus (nuostatus), laikinai neatlygintinai valdyti ir naudoti Visagino savivaldybei nuosavybės teise priklausantį, panaudos davėjo patikėjimo teise valdomą turtą (toliau – turtas):
_______________________________________________________________________________.
(turto pavadinimas ir apibūdinimas: nematerialiojo, ilgalaikio materialiojo turto – inventorinis numeris, įsigijimo ir likutinė vertė; nekilnojamojo turto ar kito nekilnojamojo daikto – panaudojimo paskirtis, pavadinimas, adresas, unikalus numeris, statinio pažymėjimas plane, bendras statinio plotas (jei toks yra) arba kiti statiniams būdingi geometriniai parametrai, atsižvelgus į statinio naudojimo paskirtį; perduodamo nekilnojamojo turto plotas ir indeksai (jeigu tokie yra) arba kiti nekilnojamajam turtui būdingi geometriniai parametrai, atsižvelgus į turto naudojimo paskirtį; transporto priemonės – markė, modelis, identifikavimo ir valstybinis numeriai, registracijos dokumentų numeriai; trumpalaikio materialiojo turto kodas, įsigijimo vertė; įrenginių – pagrindinės charakteristikos; jeigu turtas perduodamas pagal sąrašą, nurodoma, kad turtas perduodamas pagal pridedamą sąrašą)
Turtas panaudos gavėjui perduodamas ________________________________________________
_______________________________________________________________________________.
 	(nurodyti turto naudojimo paskirtį)

III SKYRIUS
SUTARTIES SĄLYGOS

2.	Panaudos davėjas perduoda turtą panaudos gavėjui iki ______ m. _________________d., bet ne ilgiau kaip iki nuosavybės teisės į šios sutarties 1 punkte nurodytą turtą perėjimo kitam asmeniui.
3.	Panaudos gavėjas apmoka visas turto išlaikymo išlaidas. Mokestį už perduoto nekilnojamojo turto eksploatavimą, komunalines ir ryšių paslaugas bei kitas nekilnojamojo turto išlaikymo išlaidas panaudos gavėjas moka pagal šios sutarties priede nurodytą mokesčių už sutartimi perduoto nekilnojamojo turto eksploatavimą apskaičiavimo ir atsiskaitymo tvarką.
4.	Panaudos gavėjas negali jam perduoto savivaldybės turto išnuomoti ar kitaip perduoti naudotis juo tretiesiems asmenims, išskyrus Lietuvos Respublikos įstatyme „Dėl užsieniečių teisinės padėties“ numatytus atvejus.
5.	Panaudos gavėjo lėšos, panaudotos turtui pagerinti, neatlyginamos. 
6.	 Kitos sąlygos ______________________________________________________
 	(čia šalys gali įrašyti kitas įstatymams neprieštaraujančias sąlygas) 

IV SKYRIUS
ŠALIŲ TEISĖS IR PAREIGOS

7.	Panaudos gavėjas privalo:
7.1. laiku apmokėti sutarties 3 punkte nurodytas turto išlaikymo išlaidas; 
7.2. savo lėšomis per 20 kalendorinių dienų nuo sutarties pasirašymo dienos apdrausti kasmet vieneriems metams gaunamą nekilnojamąjį turtą panaudos davėjo naudai nuo žalos, kuri gali būti padaryta dėl ugnies, vandens, gamtos jėgų, vagysčių ir kitų draudžiamųjų įvykių, ir per 5 kalendorines dienas nuo turto apdraudimo draudimo liudijimo (poliso) kopiją arba iš draudėjų gautą atsisakymą drausti turtą (kai apklausus ne mažiau kaip 3 draudimo įmones gaunamas atsisakymas drausti turtą) pateikti panaudos davėjui, visais atvejais neapdraudus turto, šią žalą panaudos gavėjas atlygina panaudos davėjui savo lėšomis;
7.3.	savo lėšomis per 20 kalendorinių dienų nuo sutarties pasirašymo dienos įstatymų nustatyta tvarka įregistruoti sutartį Nekilnojamojo turto registre (šis punktas taikomas tik tais atvejais, kai perduodamas nekilnojamasis turtas);
7.4.	per 60 kalendorinių dienų nuo sutarties pasirašymo dienos kreiptis į žemės valdytoją dėl žemės nuomos (panaudos) sutarties sudarymo ir savo lėšomis sudarytą žemės nuomos (panaudos) sutartį užregistruoti Nekilnojamojo turto registre (šis punktas taikomas tik tais atvejais, kai perduodamas nekilnojamasis turtas);
7.5. naudotis turtu pagal tiesioginę paskirtį ir sutartį, tik sprendime dėl savivaldybės turto perdavimo panaudos pagrindais laikinai neatlygintinai valdyti ir naudotis nurodytai veiklai vykdyti, griežtai laikytis šiam turtui keliamų priešgaisrinės saugos, sandėliavimo, sanitarinių ir techninių taisyklių, per visą sutarties galiojimo laiką nekeisti daikto paskirties;
7.6. sudaryti sąlygas panaudos davėjui kontroliuoti, ar perduotas turtas naudojamas pagal paskirtį ir sutartį, ar panaudos gavėjas verčiasi veikla, dėl kurios buvo perduotas savivaldybės turtas;
7.7. savo lėšomis daryti jam perduoto turto einamąjį remontą ir kapitalinį remontą;
7.8. gauti panaudos davėjo rašytinį sutikimą pagerinti turtą nekeičiant jo paskirties;
7.9. atlyginti panaudos davėjui nuostolius, jeigu perduotas turtas neatlikus priežiūros, einamojo ar kapitalinio remonto darbų sugedo ar buvo sugadintas;
7.10. likus vienam mėnesiui iki sutarties termino pabaigos, raštu pranešti panaudos davėjui apie grąžinamą turtą;
7.11. sutarčiai pasibaigus ar ją nutraukus prieš terminą, pagal turto perdavimo ir priėmimo aktą grąžinti turtą panaudos davėjui tos būklės, kokios jam buvo perduotas, atsižvelgiant į normalų susidėvėjimą, su visais atliktais pagerinimo elementais, neatskiriamais nuo turto;
7.12. sutarties pasibaigimo dieną įvykdyti visus mokestinius įsipareigojimus, išskyrus atvejį, kai panaudos davėjas ir panaudos gavėjas raštiškai susitaria atidėti mokestino įsipareigojimo vykdymo terminą.
8.	Panaudos gavėjas turi teisę bet kada nutraukti sutartį, raštiškai įspėjęs panaudos davėją apie numatomą sutarties nutraukimą ne vėliau kaip prieš vieną mėnesį.
9.	Panaudos davėjas privalo:
9.1.	per 5 darbo dienas nuo sutarties pasirašymo perduoti sutarties 1 punkte nurodytą turtą pagal perdavimo ir priėmimo aktą (jei taikoma); 
9.2.	pasibaigus šios sutarties terminui, iš panaudos gavėjo per 5 kalendorines dienas nuo sutarties pasibaigimo priimti jam grąžinamą turtą pagal perdavimo ir priėmimo aktą;
9.3.	nutraukti šią sutartį, jeigu panaudos gavėjas nevykdo veiklos, dėl kurios buvo perduotas turtas, ar šį turtą naudoja ne pagal paskirtį.
10.	Panaudos davėjas, nepažeisdamas panaudos gavėjo teisių, turi teisę tikrinti, ar panaudos gavėjas naudojasi turtu tinkamai pagal paskirtį ir sutartį.
11.	Panaudos gavėjui neįvykdžius bet kokios iš šios sutarties atsiradusios prievolės, įskaitant netinkamą sutarties vykdymą, panaudos davėjas raštu gali nustatyti terminą vykdymo trūkumams pašalinti arba papildomą terminą šioje sutartyje numatytoms prievolėms įvykdyti, išskyrus atvejį, jeigu iš savivaldybės turto panaudos sutarties atsiradusios prievolės panaudos gavėjas negali įvykdyti dėl ne nuo jo priklausančių aplinkybių.
12.	Panaudos davėjas turi teisę vienašališkai ne teismine tvarka nutraukti sutartį raštu įspėjęs panaudos gavėją apie sutarties nutraukimą:
12.1.	ne vėliau kaip prieš 30 kalendorinių dienų šiais atvejais:
12.1.1.	jeigu, panaudos davėjui raštiškai įspėjus, panaudos gavėjas per panaudos davėjo nustatytą terminą neįvykdo sutarties IV skyriuje nurodytų prievolių (išskyrus atvejus, kai sutartyje numatytos prievolės įvykdymas negalimas dėl ne nuo panaudos gavėjo priklausančių aplinkybių)  ar nepašalina pažeidimų;
12.1.2.	jeigu panaudos gavėjas nevykdo sutarties III skyriuje nurodytų sąlygų.
12.2.	ne vėliau kaip prieš 60 kalendorinių dienų, jeigu dėl nenumatytų ir nepaprastų aplinkybių savivaldybės turtas yra skubiai reikalingas pačiam panaudos davėjui.
13.	Tuo atveju, jei panaudos gavėjas ilgiau nei 10 kalendorinių dienų vėluoja perduoti turtą panaudos davėjui šios sutarties 7.11 papunktyje nustatyta tvarka arba sutarties 12 punkte nurodytais atvejais pasibaigia panaudos davėjo rašte nurodytas įspėjimo terminas dėl vienašališko sutarties nutraukimo, o panaudos gavėjas per įspėjimo terminą neperduoda turto panaudos davėjui šios sutarties 7.11 papunktyje nustatyta tvarka, panaudos davėjas turi teisę vienašališkai perimti turtą – be išankstinio įspėjimo bet kada įeiti į turtą, pašalinti visus jame esančius daiktus, taip pat naudoti, valdyti turtą ir juo disponuoti savo nuožiūra. Panaudos davėjo patirtus nuostolius (išlaidas) dėl turto iškraustymo apmoka panaudos gavėjas. Panaudos gavėjo daiktų atsitiktinio žuvimo ar sugedimo rizika visais atvejais lieka panaudos gavėjui. 

V SKYRIUS
SUTARTIES PAKEITIMAS, PASIBAIGIMAS IR NUTRAUKIMAS

14. Sutartis keičiama raštišku šalių susitarimu.
15. Sutartis pasibaigia:
15.1.	pasibaigus jos terminui;
15.2.	šalių susitarimu;
15.3.	nuosavybės teisei į šios sutarties 1 punkte nurodytą turtą perėjus kitam asmeniui;
15.4.	panaudos davėjui vienašališkai nutraukus šią sutartį sutarties 12 punkte nurodytais atvejais;
15.5. pasikeitus panaudos gavėjo kaip panaudos subjekto statusui;
15.6. pasibaigus panaudos gavėjo teisiniam statusui.
16. Sutartis prieš terminą gali būti nutraukta:
16.1.	Lietuvos Respublikos civilinio kodekso nustatytais atvejais ir tvarka;
16.2.	šalių susitarimu;
16.3.	panaudos davėjui vienašališkai nutraukus šią sutartį sutarties 12 punkte nurodytais atvejais. Vienašališko savivaldybės turto panaudos sutarties nutraukimo atveju pranešimas apie savivaldybės turto panaudos sutarties nutraukimą ir nustatyto termino pasibaigimas yra juridiniai faktai, nutraukiantys šią sutartį.
17. Turtas panaudos gavėjui grąžinamas sutarties 7.11 papunktyje nustatyta tvarka arba perimamas sutarties 13 punkte nurodytu būdu. 

VI SKYRIUS
BAIGIAMOSIOS NUOSTATOS

18. Visi sutarties (jos priedų) pakeitimai ir papildymai galioja tik tada, kai jie surašyti raštu ir patvirtinti abiejų šalių parašais ir antspaudais (jeigu privalo turėti antspaudą) arba pasirašyti šalių atstovų kvalifikuotais elektroniniais parašais.
19. Visi sutartyje numatyti ar su jos vykdymu susiję arba su reikalavimų, kylančių iš sutarties, gynimu civilinio proceso tvarka susiję pranešimai turi būti rašytiniai, siunčiami elektroniniu paštu arba registruotu paštu arba perduodami faksu sutartyje nurodytais šalių adresais. Kiekviena šalis turi teisę pasirinkti jai tinkamą pranešimo išsiuntimo būdą.
20. Jeigu pranešimas siunčiamas elektroniniu paštu ar perduodamas faksu, laikoma, kad jį šalis gavo tą pačią dieną, kai jis buvo išsiųstas, jeigu išsiųstas darbo valandomis, arba kitą darbo dieną, jeigu pranešimas buvo išsiųstas ne darbo valandomis. Jeigu pranešimas siunčiamas registruotu laišku, laikoma, kad jį adresatas gavo praėjus 5 kalendorinėms dienoms nuo išsiuntimo.
21. Šalys ne vėliau kaip kitą darbo dieną privalo raštu informuoti viena kitą apie pasikeitusius savo rekvizitus. Šalis, neįvykdžiusi šio įsipareigojimo, negali reikšti pretenzijų, kad negavo pranešimų, kad kita šalis pažeidė sutartį ir panašiai, jeigu kita šalis atliko veiksmus pagal paskutinius jai žinomus kitos šalies adresą ar rekvizitus.
22. Ši sutartis sudaryta 2 egzemplioriais, po vieną panaudos davėjui ir panaudos gavėjui
arba
Ši sutartis sudaryta vienu dokumento egzemplioriumi ir pasirašoma panaudos davėjo ir panaudos gavėjo atstovų kvalifikuotais elektroniniais parašais.
23. Ši sutartis taip pat yra Visagino savivaldybės turto, perduodamo pagal panaudos sutartį, perdavimo ir priėmimo aktas (jei panaudos davėjas ir panaudos gavėjas sutaria netaikyti 9.1 papunkčio).

PRIDEDAMA (jeigu dokumentai pridedami):
1.___________________________________________________,_____ lapas (-ai).
(mokesčių už sutartimi perduoto nekilnojamojo turto eksploatavimą
apskaičiavimo ir atsiskaitymo tvarka)

2._____________________________________, __ lapas (-ai).
(turto sąrašas, jeigu turtas perduodamas pagal sąrašą)

3.__________________________________________, __ lapas (-ai).
(dokumento, kuriuo suteikiama teisė perduoti turtą, kopija)


4. ________________________________________________, __ lapas (-ai).
(Visagino savivaldybės turto, perduodamo pagal panaudos sutartį, 
perdavimo ir priėmimo aktas)

5._____________________________________________, __ lapas (-ai).
(kiti dokumentai)

Sutarties šalių rekvizitai:

Panaudos davėjo __________________________________________________________ 
(adresas, telefono numeris, fakso numeris, elektroninio pašto adresas, atsiskaitomosios sąskaitos banke numeris)
Panaudos gavėjo __________________________________________________________ 
(adresas, telefono numeris, fakso numeris, elektroninio pašto adresas, atsiskaitomosios
 	sąskaitos banke numeris)


Panaudos davėjas 	Panaudos gavėjas

(Parašas)      	(Parašas)

(Vardas ir pavardė)	(Vardas ir pavardė)
_______________________
Priedo pakeitimai:
Nr. TS-69, 2026-05-28, paskelbta TAR 2026-06-02, i. k. 2026-09612


Visagino savivaldybės turto perdavimo
panaudos pagrindais laikinai neatlygintinai 
valdyti ir naudotis juo tvarkos aprašo 
2 priedas 

(Visagino savivaldybės turto, perduodamo pagal panaudos sutartį, perdavimo ir priėmimo akto forma)

VISAGINO SAVIVALDYBĖS TURTO, PERDUODAMO PAGAL PANAUDOS SUTARTĮ, PERDAVIMO IR PRIĖMIMO AKTAS

____________ Nr._______
(data)                      
__________________
(sudarymo vieta)

Vadovaudamiesi Visagino savivaldybės tarybos 20__ m. _________________ d. sprendimu ir panaudos sutartimi Nr. _____________, sudaryta 20 __ m. _________ d., 
panaudos davėjas _________________________________________________________________,
(turto valdytojo – turtą perduodančios savivaldybės institucijos, įmonės, įstaigos, organizacijos
(toliau – institucija) pavadinimas ir kodas)

pagal ___________________________________________________________________________ 
(įstatymą, institucijos įstatus (nuostatus), įgaliojimą – dokumento pavadinimas, numeris, data)

atstovaujamas ___________________________________________________________________,
(atstovo pareigos, vardas ir pavardė)

perduoda, o panaudos gavėjas ______________________________________________________,
(panaudos subjekto, priimančio turtą, pavadinimas ir kodas)

pagal ___________________________________________________________________________ 
(įstatymą, institucijos įstatus (nuostatus), įgaliojimą – dokumento pavadinimas, numeris, data)

atstovaujamas __________________________________________________________________,
(atstovo pareigos, vardas ir pavardė)
priima Visagino savivaldybei nuosavybės teise priklausantį, panaudos davėjo patikėjimo teise valdomą turtą: 
_____________________________________________________________________________________________________________________________________________________________________________________________________________________________________________ 
______________________________________________________________________________ .
(turto pavadinimas ir apibūdinimas: nematerialiojo, ilgalaikio materialiojo turto – inventorinis numeris, įsigijimo ir likutinė vertė; nekilnojamojo turto ar kito nekilnojamojo daikto – panaudojimo paskirtis, pavadinimas, adresas, unikalus numeris, statinio pažymėjimas plane, bendras statinio plotas (jei toks yra) arba kiti statiniams būdingi geometriniai parametrai, atsižvelgus į statinio naudojimo paskirtį; perduodamo nekilnojamojo turto plotas ir indeksai (jeigu tokie yra) arba kiti nekilnojamajam turtui būdingi geometriniai parametrai, atsižvelgus į turto naudojimo paskirtį; transporto priemonės – markė, modelis, identifikavimo ir valstybinis numeriai, registracijos dokumentų numeriai; trumpalaikio materialiojo turto kodas, įsigijimo vertė; įrenginių – pagrindinės charakteristikos; jeigu turtas perduodamas pagal sąrašą, nurodoma, kad turtas perduodamas pagal pridedamą sąrašą)


Perduodamo turto būklė perdavimo metu __________________________________.
(nurodyti ir turto trūkumus, jeigu jų rasta)

Apskaitos prietaisų, esančių perduodamame nekilnojamajame turte, rodmenys perdavimo metu:  
1.	________________________________________________________________.
(nurodyti apskaitos prietaisų rodmenis)
2.	________________________________________________________________.
(nurodyti apskaitos prietaisų rodmenis)

Šis aktas surašytas 2 egzemplioriais, po vieną panaudos davėjui ir panaudos gavėjui
arba
Šis aktas sudarytas vienu dokumento egzemplioriumi ir pasirašomas panaudos davėjo ir panaudos gavėjo atstovų kvalifikuotais elektroniniais parašais.


Perdavė
	Panaudos davėjas 
	
	
	
	

	
	
	(Parašas)
	
	(Vardas ir pavardė)

	
Priėmė
	
	
	
	

	Panaudos gavėjas
	
	
	
	

	
	
	(Parašas)
	
	(Vardas ir pavardė)




_________________________
Priedo pakeitimai:
Nr. TS-56, 2023-03-10, paskelbta TAR 2023-03-16, i. k. 2023-04645
Nr. TS-69, 2026-05-28, paskelbta TAR 2026-06-02, i. k. 2026-09612



2

Visagino savivaldybės turto perdavimo
panaudos pagrindais laikinai neatlygintinai 
valdyti ir naudotis juo tvarkos aprašo 
3 priedas 

(mokesčių už sutartimi perduoto nekilnojamojo turto eksploatavimą apskaičiavimo ir atsiskaitymo tvarkos pavyzdinė forma)  

________ m. ____________________ d.
Visagino savivaldybės turto panaudos
sutarties Nr.
priedas

MOKESČIŲ UŽ SUTARTIMI PERDUOTO NEKILNOJAMOJO TURTO EKSPLOATAVIMĄ APSKAIČIAVIMO IR ATSISKAITYMO TVARKA

Panaudos davėjas _____________________________________________________ 
(turto valdytojo – turtą perduodančios savivaldybės institucijos, įmonės, 
_______________________________________________________________________________, 
įstaigos, organizacijos (toliau – institucija) pavadinimas ir kodas)
pagal __________________________________________________________________________ 
(įstatymą, institucijos įstatus (nuostatus), įgaliojimą – dokumento pavadinimas, numeris, data)
atstovaujamas ___________________________________________________________________,
 	(atstovo pareigos, vardas ir pavardė)
ir panaudos gavėjas  ______________________________________________________________,
(panaudos subjekto, priimančio turtą, pavadinimas ir kodas)
pagal __________________________________________________________________________ 
(įstatymą, panaudos subjekto įstatus (nuostatus), įgaliojimą – dokumento pavadinimas, numeris, data)
atstovaujamas ___________________________________________________________________,
(atstovo pareigos, vardas ir pavardė)
(toliau kartu – šalys) vadovaudamiesi 20______ m. _______________ d. Visagino savivaldybės turto panaudos sutarties Nr. _______________________________ (toliau – Sutarties) 3 punktu susitaria mokesčius už perduoto nekilnojamojo turto eksploatavimą, komunalines ir ryšių paslaugas bei kitas nekilnojamojo turto išlaikymo išlaidas (toliau – Turto išlaikymo išlaidas) apskaičiuoti ir apmokėti šia tvarka (toliau – Tvarka):
1.	Mokestį už panaudos gavėjo sunaudotą elektros energiją apskaičiuoja ir sąskaitą 
faktūrą panaudos gavėjui išrašo ______________________________________________________
 	(nurodomas subjekto pavadinimas, kuris apskaičiuoja ir išrašo sąskaitą faktūrą)
pagal suvartotos elektros energijos apskaitos prietaiso Nr. ________________________ rodmenis.
Mokestis apskaičiuojamas _________________________________________________________
_______________________________________________________________________________
 	(nurodoma detali mokesčio apskaičiavimo tvarka)
2.	Mokestį už panaudos gavėjo sunaudotą vandenį ir sutvarkytas buitines nuotekas 
apskaičiuoja ir sąskaitą faktūrą panaudos gavėjui išrašo ___________________________________ 
 	(nurodomas subjekto pavadinimas, kuris apskaičiuoja 
_______________________________________________________________________________
ir išrašo sąskaitą faktūrą)

Mokestis apskaičiuojamas __________________________________________________________
_______________________________________________________________________________
 	(nurodoma detali mokesčio apskaičiavimo tvarka)
3.	Mokestį už panaudos gavėjui Sutartimi perduoto nekilnojamojo turto šildymą ir karšto vandens tiekimą apskaičiuoja ir sąskaitą faktūrą panaudos gavėjui išrašo _________________
_______________________________________________________________________________
(nurodomas subjekto pavadinimas, kuris apskaičiuoja ir išrašo sąskaitą faktūrą)
Mokestis apskaičiuojamas __________________________________________________________
_______________________________________________________________________________
(nurodoma detali mokesčio apskaičiavimo tvarka)
4.	Mokestį už atliekų išvežimą apskaičiuoja ir sąskaitą faktūrą panaudos gavėjui išrašo _______________________________________________________________________________ 
(nurodomas subjekto pavadinimas, kuris apskaičiuoja ir išrašo sąskaitą faktūrą)
Mokestis apskaičiuojamas __________________________________________________________
_______________________________________________________________________________
(nurodoma detali mokesčio apskaičiavimo tvarka)
5.	Mokestį už panaudos gavėjui Sutartimi perduotų patalpų valymą apskaičiuoja ir sąskaitą faktūrą panaudos gavėjui išrašo šios paslaugos teikėjas pagal panaudos gavėjo ir paslaugos teikėjo sudarytą sutartį.
6.	Mokestį už ryšių paslaugas apskaičiuoja ir sąskaitą faktūrą panaudos gavėjui išrašo šios paslaugos teikėjas pagal panaudos gavėjo ir paslaugos teikėjo sudarytą sutartį.
7.	Kitas turto išlaikymo išlaidas:
7.1.	________________________________________ apskaičiuoja ir sąskaitą faktūrą 
 	(išlaidų pavadinimas)
panaudos gavėjui išrašo __________________________________________________________
 	(nurodomas subjekto pavadinimas, kuris apskaičiuoja ir išrašo sąskaitą faktūrą)
Mokestis apskaičiuojamas ________________________________________________________
 	(nurodoma detali mokesčio apskaičiavimo tvarka)
7.2.	______________________________________ apskaičiuoja ir sąskaitą faktūrą
 	(išlaidų pavadinimas)
panaudos gavėjui išrašo __________________________________________________________
 	(nurodomas subjekto pavadinimas, kuris apskaičiuoja ir išrašo sąskaitą faktūrą)
Mokestis apskaičiuojamas ________________________________________________________ 
 	(nurodoma detali mokesčio apskaičiavimo tvarka)
8.	Panaudos gavėjas kiekvieną mėnesį, bet ne anksčiau kaip nuo 24 dienos ir ne vėliau kaip iki paskutinės mėnesio dienos raštiškai (el. paštu ar faksu)  informuoja panaudos davėją apie jam perduotame nekilnojamajame turte įrengtų apskaitos prietaisų rodmenis.
9.	Panaudos davėjas sąskaitas faktūras už šios Tvarkos _______________ punktuose nurodytas Turto išlaikymo išlaidas pateikia kartą per mėnesį, pasibaigus mėnesiui iki kito mėnesio 15 d.
10.	Panaudos gavėjas įsipareigoja apmokėti už šios Tvarkos __________ punktuose nurodytas Turto išlaikymo išlaidas Panaudos davėjui per 15 kalendorinių dienų nuo sąskaitos faktūros gavimo dienos, o su paslaugų teikėjais už Tvarkos ___________________ nurodytas Turto išlaikymo išlaidas atsiskaityti panaudos gavėjo ir paslaugos teikėjo sudarytoje sutartyje nurodyta tvarka.
11.	Mokesčiai pradedami skaičiuoti nuo Visagino savivaldybės turto, perduodamo pagal panaudos sutartį, perdavimo ir priėmimo akto, kuriuo perduodamas Sutartyje nurodytas nekilnojamasis turtas, pasirašymo dienos. Jei atskiras Visagino savivaldybės turto, perduodamo pagal panaudos sutartį, perdavimo ir priėmimo aktas nepasirašomas – nuo sutarties pasirašymo dienos.
12.	Šalys pasirašydamos šį dokumentą patvirtina, kad sutinka su šioje Tvarkoje išdėstyta mokesčių už Sutartimi perduodamo nekilnojamojo turto eksploatavimo, komunalinių ir ryšių paslaugų bei kitų nekilnojamojo turto išlaikymo išlaidų apskaičiavimo ir apmokėjimo tvarka.
13.	Šis dokumentas yra neatsiejama Sutarties dalis.

Panaudos davėjas 	Panaudos gavėjas
(Parašas)      	(Parašas)
(Vardas ir pavardė)	(Vardas ir pavardė)
_____________________ 
Priedo pakeitimai:
Nr. TS-69, 2026-05-28, paskelbta TAR 2026-06-02, i. k. 2026-09612


Visagino savivaldybės turto perdavimo
panaudos pagrindais laikinai neatlygintinai 
valdyti ir naudotis tvarkos aprašo 
4 priedas 

(turto apžiūros akto pavyzdinė forma)  

_____________________________________________________________________________
(panaudos davėjo ar Visagino savivaldybės vykdomosios institucijos (tais atvejais, kai panaudos davėjas – Visagino savivaldybė) pavadinimas)

______________________________________________________________________
(tikrintojo pavadinimas - paskirto asmens vardas ir pavardė)


TURTO APŽIŪROS AKTAS

____________ Nr. ____
(data)

_____________________________________________________________________
(dokumento, kuriuo pagrindu paskirtas asmuo pavadinimas, data ir Nr.)

paskirtas asmuo – ___________________________________________________
(paskirto asmens vardas, pavardė, pareigų pavadinimas)
______________________________________________________________________________
______________________________________________________________________________  

(toliau – Tikrintojas) apžiūrėjo ir patikrino

panaudos davėjo _____________________________________, kodas __________________ ,
                                                      (panaudos davėjo pavadinimas)
panaudos gavėjui _____________________________________, kodas __________________ ,
                                                      (panaudos gavėjo pavadinimas)
šių savivaldybės turto panaudos sutarčių pagrindu:
1. ______________________________________________________________________
(sutarties data ir numeris)
2. ______________________________________________________________________
(sutarties data ir numeris)
perduotą turtą.

Patikrinimo metu nustatyta, kad: 
1.	Panaudos gavėjas  nėra/yra  skolingas panaudos davėjui už turto išlaikymą* 
(nereikalingą žodį išbraukti)
______________________________________________________________________________
(Nurodoma skolos suma ir savivaldybės turto panaudos sutarties data ir numeris (jeigu patikrinimo metu tikrinama daugiau kaip viena sutartis)
Tikrintojo rekomendacijos _________________________________________________________

2.	Panaudos gavėjas atliko tokius veiksmus dėl žemės nuomos (panaudos) sutarties sudarymo*:______________________________________________________________________
________________________________________________________________________________
________________________________________________________________________________
(Nurodoma panaudos gavėjo sudarytos žemės nuomos (panaudos) sutarties data ir numeris bei pažymimas faktas apie jos įregistravimą/neįregistravimą Nekilnojamojo turto registre arba nurodomi panaudos gavėjo atlikti/ neatlikti veiksmai dėl žemės nuomos (panaudos) sutarties sudarymo, kai žemės nuomos (panaudos) sutartis nesudaryta)
Tikrintojo rekomendacijos _________________________________________________________

3.	Panaudos gavėjas taip vykdo:
3.1.	  ______________sutartimi Nr. ________________ nustatytas prievoles:
(sutarties data)	                            (sutarties Nr.)

	Prievolės pavadinimas
	Duomenys apie prievolės vykdymą (pažymima vykdo, nevykdo, vykdo iš dalies – detaliai nurodoma, kuriam turtui prievolė nevykdoma ir kodėl)
	Tikrintojo rekomendacijos

	Panaudos gavėjas vykdo veiklą, dėl kurios buvo perduotas savivaldybės turtas, ir turtą naudoja pagal savivaldybės turto panaudos sutartyje nurodytą paskirtį
	
	

	Panaudos gavėjas laikosi panaudos pagrindais perduotam turtui keliamų priešgaisrinės saugos, sandėliavimo, sanitarinių ir techninių taisyklių
	
	

	Panaudos pagrindais valdomas turtas nėra perduotas naudotis tretiesiems asmenims
	
	

	Ar vykdomos kitos savivaldybės turto panaudos sutartyje įrašytos sąlygos
	
	



3.2.	  ______________sutartimi Nr. ________________ nustatytas prievoles:
(sutarties data)	                            (sutarties Nr.)

	Prievolės pavadinimas
	Duomenys apie prievolės vykdymą (pažymima vykdo, nevykdo, vykdo iš dalies – detaliai nurodoma, kuriam turtui prievolė nevykdoma ir kodėl)
	Tikrintojo rekomendacijos

	Panaudos gavėjas vykdo veiklą, dėl kurios buvo perduotas savivaldybės turtas ir turtą naudoja pagal savivaldybės turto panaudos sutartyje nurodytą paskirtį
	
	

	Panaudos gavėjas laikosi panaudos pagrindais perduotam turtui keliamų priešgaisrinės saugos, sandėliavimo, sanitarinių ir techninių taisyklių
	
	

	Panaudos pagrindais valdomas turtas nėra perduotas naudotis tretiesiems asmenims
	
	

	Ar vykdomos kitos savivaldybės turto panaudos sutartyje įrašytos sąlygos
	
	




4.	Panaudos gavėjui:
4.1.	______________sutartimi Nr. _______________ perduoto turto būklė yra tokia:
(sutarties data)	               (sutarties Nr.)
______________________________________________________________________________
______________________________________________________________________________
(nurodoma turto būklė – gera, patenkinama arba turtui reikalingas remontas, nekilnojamam turtui įvardinami, kokie darbai turėtų būti padaryti)

Tikrintojo rekomendacijos _________________________________________________________
4.2.	______________sutartimi Nr. _______________ perduoto turto būklė yra tokia:
(sutarties data)	               (sutarties Nr.)
______________________________________________________________________________
______________________________________________________________________________
(nurodoma turto būklė – gera, patenkinama arba turtui reikalingas remontas, nekilnojamam turtui įvardinami, kokie darbai turėtų būti padaryti)

Tikrintojo rekomendacijos _________________________________________________________

	Apžiūrą atlikusio asmens
	
	
	
	

	
	
	(parašas)
	
	(vardas, pavardė)



_____________________
Priedo pakeitimai:
Nr. TS-69, 2026-05-28, paskelbta TAR 2026-06-02, i. k. 2026-09612


Visagino savivaldybės turto perdavimo
panaudos pagrindais laikinai neatlygintinai 
valdyti ir naudotis juo tvarkos aprašo 
5 priedas 

(prašymo pavyzdinė forma)

________________________________________________________________________________
(subjekto pavadinimas, įmonės kodas)

________________________________________________________________________________
(subjekto adresas, telefono numeris, fakso numeris, elektroninio pašto adresas)

Visagino savivaldybės administracijai

PRAŠYMAS
DĖL VISAGINO SAVIVALDYBĖS TURTO PERDAVIMO PANAUDOS PAGRINDAIS
_______________
(data) 

Prašome perduoti panaudos pagrindais laikinai neatlygintinai valdyti ir naudotis turtą
________________________________________________________________________________
________________________________________________________________________________
_______________________________________________________________________________,
 	(nurodyti nekilnojamojo turto adresą, patalpų plotą, jei prašoma kito turto – nurodyti jo pavadinimą, kiekį, kitus požymius)
kurį naudosime____________________________________________________________________
________________________________________________________________________________________________________________________________________________________________
(aprašyti numatomą veiklą, kuriai prašomas turtas)

Turtą prašome perduoti ______________________ metų terminui.
(nurodyti skaičių)
Prašomas perduoti turtas reikalingas šiems tikslams vykdyti (pildo asociacijos ar labdaros ir paramos fondai):
	Veiklos tikslas
	Pažymėti 
X

	Užtikrinti vaiko ir (ar) šeimos gerovės ir (arba) vaiko teisių apsaugą
	

	Teikti pagalbą nuo nusikalstamos veikos nukentėjusiems asmenims ir (arba) smurtą artimoje aplinkoje patyrusiems asmenims
	

	Užtikrinti asmenų su negalia ar kitų socialinę atskirtį patiriančių asmenų grupių (prekybos žmonėmis aukų, asmenų, turinčių psichikos ir elgesio sutrikimų dėl psichoaktyviųjų medžiagų vartojimo, nuteistųjų ir asmenų, paleistų iš laisvės atėmimo vietų įstaigos, bei kitoms socialinę atskirtį patiriančių asmenų grupėms priklausančių asmenų) ir užsieniečių socialinę integraciją
	

	Teikti pagalbą ir (arba) socialines paslaugas asmenims, dėl amžiaus, negalios ar kitų socialinių problemų negalintiems pasirūpinti savo asmeniniu gyvenimu ir dalyvauti visuomenės gyvenime ar patiriantiems skurdą ir socialinę atskirtį
	

	Teikti pagalbą, sietiną su pacientų teisių gynimu, organizuoti ir teikti ligų prevencijos paslaugas
	

	Teikti pagalbą, sietiną su užimtumo arba socialinės integracijos per vaikų ir suaugusiųjų neformalųjį švietimą ir kultūrinę veiklą skatinimu
	

	Tenkinti gyvenamosios vietovės bendruomenės viešuosius poreikius. Šį veiklos tikslą įgyvendinančiai asociacijai panaudos pagrindais gali būti perduotas tik savivaldybės turtas
	

	Tenkinti žmonių fizinio aktyvumo poreikius per kūno kultūros ir sporto veiklos skatinimą
	

	Tenkinti etninės kultūros, meno kūrėjų ir kultūros darbuotojų poreikius per kultūros ir meno plėtros, kultūrinės edukacijos ar kultūros paveldo apsaugos veiklą
	



Prašyme nurodyta turto naudojimo paskirtis atitinka šias steigimo dokumentuose nustatytas veiklos sritis ir tikslus ______________________________________________________________
________________________________________________________________________________
________________________________________________________________________________
 (pildo viešosios įstaigos, asociacijos, labdaros ir paramos fondai, egzilio sąlygomis veikiančios aukštosios mokyklos, regionų plėtros tarybos)

Įsipareigojame savo lėšomis atlikti turto einamąjį ir kapitalinį remontą, apmokėti visas turto išlaikymo išlaidas.

PRIDEDAMA:
1.	________________________________________________ _____ lapai (-ų);
2.	________________________________________________ _____ lapai (-ų);
3.	________________________________________________ _____ lapai (-ų).



________________		__________________	_____________________
(subjekto pavadinimas)		            (parašas)	           (vardas, pavardė)


_____________________

Papildyta priedu:
Nr. TS-69, 2026-05-28, paskelbta TAR 2026-06-02, i. k. 2026-09612



Pakeitimai:

1.
Visagino savivaldybės taryba, Sprendimas
Nr. TS-70, 2021-03-25, paskelbta TAR 2021-03-31, i. k. 2021-06559
Dėl Visagino savivaldybės tarybos 2020 m. vasario 6 d. sprendimo Nr. TS-23 „Dėl Visagino savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo” pakeitimo

2.
Visagino savivaldybės taryba, Sprendimas
Nr. TS-56, 2023-03-10, paskelbta TAR 2023-03-16, i. k. 2023-04645
Dėl Visagino savivaldybės tarybos 2020 m. vasario 6 d. sprendimo Nr. TS-23 „Dėl Visagino savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo” pakeitimo

3.
Visagino savivaldybės taryba, Sprendimas
Nr. TS-228, 2024-12-19, paskelbta TAR 2024-12-20, i. k. 2024-22667
Dėl Visagino savivaldybės tarybos 2020 m. vasario 6 d. sprendimo Nr. TS-23 „Dėl Visagino savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo” pakeitimo

4.
Visagino savivaldybės taryba, Sprendimas
Nr. TS-69, 2026-05-28, paskelbta TAR 2026-06-02, i. k. 2026-09612
Dėl Visagino savivaldybės tarybos 2020 m. vasario 6 d. sprendimo Nr. TS-23 „Dėl Visagino savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ pakeitimo

